ÖYRƏNMƏ MƏKTUB
Salam, əziz dostlarım!
Valideynlərimin işi ilə bağlı ailəmiz bir il Londonda yaşayacaq.
Mən indi burada məktəbə gedirəm, ilk gün heç kimlə
danışmırdım. Sonra uşaqlar mənə yaxınlaşıb hansı ölkədən
olduğumu soruşdular. Dilimizə, yeməklərimizə və adlarımıza
aid suallar verdilər. Onların da çoxu başqa ölkələrdən gəlib.
Hər il burada "Məktəbimiz bir dünyadır" adlı tədbir keçirilir.
Şagirdlər ölkələrinə aid əşya və ya şəkil gətirirlər.
Hər kəs ölkəsindəki insanların geyimi, dili və dini haqqında
məlumatları təqdim edir. Mən də Vətənimiz haqqında
təqdimat hazırlayıram.
Müəllim deyir ki, insanların belə fərqlənməsi MƏDƏNİ
MÜXTƏLİFLİKDİR. Dərisinin rəngindən, geyimindən və dilindən
asılı olmayaraq, insanlar bir-birinə hörmətlə yanaşmalıdırlar.
Fərqli dinləri də birləşdirən dəyərlər var.
Bunlar ətrafdakılara qarşı mehriban olmaq və bir-birinə
kömək etməkdir.
Yeni sinif yoldaşlarımla çəkdirdiyim şəkli gördünüzmü? Siz
də mənə şəkillərinizi göndərin.
Hörmətlə, Sənan