ÖYRƏNMƏ
İstifadə edilən elektrik, qaz və
su üçün pul ödənilir. Bunlara
kommunal xərclər deyilir. Sudan,
qazdan və elektrikdən qənaətlə
istifadə etməyəndə kommunal
xərclər artır.
Qənaətlə istifadə nə deməkdir?
Suyun, işığın və elektrik
cihazlarının yalnız lazım olanda
istifadə olunması qənaətlə istifadə
etməkdir.
Cibxərcliyinə faydalı şeyləri almaqla,
şəxsi əşya və məktəb ləvazimatını səliqə ilə düzgün istifadə etməklə
qənaət edirsiniz.
Müzakirə

- Başqa nəyə qənaət etmək vacibdir?
- Siz cibxərcliyinizi necə istifadə edirsiniz?