ÖYRƏNMƏ
Təbiətdə müxtəlif təbii fəlakətlər baş
verir. Sel, zəlzələ və torpaq sürüşməsi kimi
hadisələr təbii fəlakətdir.
Zəlzələ Yer səthinin güclü titrəməsi
səbəbindən baş verir. Bu hadisə binaların və
digər tikililərin dağılmasına səbəb olur.
Torpağın üst qatının sürüşərək yerini dəyişməsi torpaq sürüşməsi
adlanır. Bu hadisə yaşayış ərazisinə ciddi ziyan vurur. Torpaq
sürüşməsinin qarşısını almaq üçün ağac əkmək lazımdır.
Bəs təbii fəlakətlərdən necə qoruna bilərik?
Zəlzələ zamanı qorunma qaydaları
Pəncərədən kənarda, otağın
künclərində dayanın.
Stolun altına girərək
qorunun.
Şkafa yaxın dayanmayın.
Liftə minməyin.
Müzakirə

- Sizcə, ağacların əkilməsi torpaq sürüşməsinin qarşısını necə ala
  bilər?
- Zəlzələ zamanı nə üçün şkafın yanında dayanmaq olmaz?