ÖYRƏNMƏ
Materialların xassələrindən biri də maqnitlənmədir. Maqnitlənmə
xassəsi olan materiallar maqnit tərəfindən cəzb olunur. Belə
materiallara dəmir və poladdan hazırlanmış əşyaları misal göstərmək
olar. Metal olmayan materiallar (odun, şüşə, plastik, kağız, daş, qum)
və qızıl kimi metallar isə maqnit tərəfindən cəzb olunmur.
Təbii maqnit xassəli material olan
maqnit daşı.
İnsanların hazırladıqları
maqnit xassəli material.
Bəzi materiallardan düzəldilmiş
əşyalar ölçüləri böyük olsa da
yüngül olur. Belə əşyalar, əsasən,
suda batmır.
Bəzi materiallardan düzəldilmiş
əşyalar isə ölçüləri kiçik olsa
da ağır olur. Belə materiallar
suda batır.
Materialların başqa bir xassəsi onların yanıcı olub-olmamasıdır.
Bəzi materiallar asanlıqla yandığı halda, bəziləri yanmır.
Bitkilərdən əldə edilən odun, pambıq, kağız kimi materiallar asanlıqla
yanır. Daş, qum, gil və dəmir kimi təbii materiallar isə yanıcı deyil.
Müzakirə

- Yemək bişirmək üçün istifadə edilən qazanı hansı materiallardan
  hazırlamaq olmaz? Fikrinizi əsaslandırın.
- Plastik və dəmirdən hazırlanmış sancaqları bir-birindən necə
  ayırmaq olar?