ÖYRƏNMƏ
Yer kürəsində çoxlu və müxtəlif bitkilər var. Onlar ölçüsünə, formasına
və rənginə görə bir-birindən fərqlənir. Bu müxtəlifliyə baxmayaraq
bitkilərin yaşaması və böyüməsi üçün ehtiyacları eynidir.
Bəs bunlar nələrdir? Hava, su, Günəş işığı, torpaq və istilik.
Torpaqda bitkilərin böyüməsi üçün lazım olan su və qidalı maddələr
var. Bitkilər özlərinə qida hazırlayarkən Günəş işıgı, hava və sudan
istifadə edir. Ağaclar kimi böyük bitkilərin otlarla müqayisədə havaya,
suya, qidaya və Günəş işığına ehtiyacı daha çoxdur.
Bəzi bitkilər isə digərlərindən daha az hava, su, qida və Günəş işığı ilə
də yaşaya bilir.
Müzakirə

- Torpaq olmasa, bitkilər böyüyə bilərmi? Fikrinizi əsaslandırın.
- Sizcə, hansı yaşayış yerlərində bitkilər daha az su ilə yaşaya
  bilir?