TAPŞIRIQ
1. Ailələrin kommunal xərclərinə
münasibət bildirin.
Çoxmərtəbəli binada iki ailə
yaşayır. Bu ailələrin hər ikisində
valideynlər və iki məktəbli uşaq
var. Onların otaqlarının sayı da
eynidir. Ailələrin şəraiti eyni
olsa da, onların kommunal
xərcləri fərqli olur. Birinci ailə
hər ay təxminən 12 manat su, 18
manat işıq, 20 manat qaz pulu ödəyir. İkinci ailə isə suya 22, işığa 27,
qaza görə 20 manat ödəniş edir.
• Hansı ailə kommunal xərclərə daha çox qənaət edir?
• İkinci ailəyə qənaət etmək üçün nə tövsiyə edərdiniz?
2. Dəftərinizdə nümunəyə, uyğun cədvəl çəkin. Bugünkü
cibxərcliyinizə cədvəldə göstərilənlərdən hansıları almağı vacib
hesab edirsiniz?
Alacağınız şeylər
Pulun məbləği
1. Yemək
2. Məktəb ləvazimatı
3. Dosta hədiyyə
4. Oyuncaq
Özünüzü yoxlayın

- Sudan, elektrikdən necə istifadə etmək lazımdır?
- Cibxərcliyindən necə istifadə etmək sərfəlidir?