ÖYRƏNMƏ MƏKTUB
Salam, nənə və baba!
Söz vermişdim ki, sizə dostlarım və sinfimiz
haqqında məktub yazacağam. Bu gün dərsimiz çox maraqlı
keçdi. Müəllim bizdən soruşdu ki, evdə və sinifdə hansı
qaydalar eynidir? Bir az çətin oldu, ancaq babamın
dediyi sözü yada salıb cavab verdim. Sinifdə də evdəki kimi,
qaydalara əməl etmək vəzifəmizdir. Ailədə valideynlərimiz
qayğımıza qalırlar. Sinifdə isə müəllim həm qayğımıza
qalır, həm də bizə bilik və bacarıqlar öyrədir. Biz
müəllimimizdən və bir-birimizdən öyrənirik. Hə, bir oxşar
qayda da tapdım. Bilirsiniz hansıdır? Evdə mən əşyalarımı
səliqəli saxlayıram. Sinifdə bunu bizə müəllim də tapşırıb.
Qaydalar sinfimizdə yazılı şəkildə divardan da asılır.
Qaydalara aid plakat düzəldib evdə də divardan
asacağam. Sizlər üçün çox darıxmışam. Baba, söz vermişdin
ki, bayramda bizə qonaq gələcəksiniz və biz birlikdə xalça
muzeyinə gedəcəyik. Tez gəlin, yaxşımı?
Hörmətlə, Sevil
Müzakirə

- Ailədə və sinifdə sizin hansı vəzifələriniz var?
- Bu vəzifələr yerinə yetirilməsə, nə baş verər?