ÖYRƏNMƏ
Gecə vaxtı göy üzündə parlaq cisimlər müşahidə edə bilərsiniz.
Bunlar ulduzlardır. Günəş, ulduzlar və Ay səma cisimləridir. Bunlardan
başqa, planet adlanan səma cisimləri də var. Yaşadığımız Yer kürəsi
bu planetlərdən biridir. Yerdən başqa, Günəşin ətrafında yeddi planet
var. Günəş və planetlər "Günəş sistemini" əmələ gətirir. Bu sistemə
daxil olan səkkiz planet Günəş ətrafında dövr edir.
Yer Günəş sistemində həyatın mövcud olduğu yeganə planetdir.
Müzakirə

- Ay nə üçün parlaq görünür?
- Günəş olmasaydı, nə baş verərdi?
- Uzaq məsafədə yerləşən səma cisimlərini necə müşahidə edə
  bilərsiniz?