ÖYRƏNMƏ
Mobil telefon, planşet və
kompüter məlumat almağa və
başqaları ilə ünsiyyət qurmağa
imkan verən elektron cihazlardır.
Bu cihazlar vasitəsilə biz həm
də musiqi dinləyir və oyunlar
oynayırıq. Göründüyü kimi,
onların faydası çoxdur. Ancaq
bəzi məsləhətlərə əməl etməsək,
bu cihazlar sağlamlığımıza zərər
vura bilər. Ekranı çox parlaq
etmək və ona 30 sm-dən yaxın
məsafədən baxmaq gözlərimiz üçün zərərlidir. Çalışmalıyıq ki,
mobil telefon və planşetdən gün boyu az istifadə edək. Kompüterin qarşısında isə gündə iki saatdan çox vaxt keçirməyək.
Kompüterdən istifadə edərkən
qida qəbul etmək və ekrana əllə
toxunmaq olmaz.
Elektrik şəbəkəsinə qoşulu
vəziyyətdə olan telefon və
planşetdən istifadə etmək
olmaz.
Müzakirə

- Kompüterdən ən çox hansı işlər üçün istifadə olunur?
- Elektrik şəbəkəsinə qoşulu olan mobil telefondan istifadə etmək
  nə üçün təhlükəlidir?