DÖVLƏTİMİZ
Açar sözlər

- dövlətin əlamətləri
- prezident
- ordu
- dövlət dili

Bayrağımız qürur mənbəyimizdir!
Dövlət gerbimiz müstəqilliyimizin rəmzidir!
Dövlət himnimiz vətənə məhəbbətimizin
ifadəsidir!

- Dövlət rəmzlərindən başqa, daha nələrə hörmətlə yanaşmalıyıq?
- Ölkəmizi təqdim etmək üçün hansı bilgiləri verməliyik?

FƏALİYYƏT
"CƏSURLAR ÖLKƏSİ"
Ləvazimat: "seçki qutusu" (bir qutudan istifadə edə bilərsiniz).
1. Elə fikirləşin ki, sinfiniz "Cəsurlar ölkəsi" adlı kiçik bir ölkədir.
2. "Ölkə"nizə başçı seçin. Bunun üçün
sırada 1-dən 10-a kimi sayın.
3. Hər 10-cu şagirdin adını lövhəyə
yazın. Bunlar namizədlərdir. "Cəsurlar
ölkəsi"nin başçısını onların arasından
seçməlisiniz.
4. Hər bir namizəd "ölkə başçısı" seçilərsə,
görəcəyi işlər haqqında danışsın.
5. Seçki üçün səsvermə gizli aparılır. Hər biriniz istədiyiniz namizədin
adını bir vərəqə yazıb qatlayın və seçki qutusuna atın.
6. Sonda səslər sayılır. Ən çox səs toplamış namizəd "Cəsurlar ölkəsi"nin
başçısı elan edilir.
• "Ölkə başçısı" nə deməkdir?
• Siz başçı seçilsəniz, "ölkə"niz üçün hansı işləri görərdiniz?