ÖYRƏNMƏ
Heyvanların qulaqları, gözləri,
burnu, agzı və digər bədən hissələri
var. Bir çox heyvanların quyruğu
olur. İt, pişik, inək, canavar, tülkü,
şir kimi heyvanların bədəni tüklə
örtülmüşdür.
Əksər balıqların bədəni isə
pulcuqlarla örtülmüşdür. Onlara
suda üzməyə kömək edən üzgəclər
və quyruq var.
Digər heyvanlardan fərqli olaraq
quşların dimdikləri var. Onların
bədəni lələklərlə örtülmüşdür.
Quşların uçmağa kömək edən
qanadları var, ancaq bütün quşlar
uça bilmir.
Müzakirə

- Hansı heyvanların bədəni tüklə örtülmüşdür? Tük örtüyünün
  onlara faydası nədir?
- Bədəni pulcuqlarla örtülmüş başqa hansı heyvanları tanıyırsınız?