Bəzi heyvanlar isə suda yaşayırlar. Çaylar, göllər, dənizlər və
okeanlar canlıların yaşadığı yerlərdəndir. Balinalar və delfinlər
əsasən okeanlarda, balıqlar isə çaylarda, göllərdə, dənizlərdə və
okeanlarda yaşayan heyvanlardır. Suda heyvanlardan başqa, su
bitkiləri də yaşayır.
Səhranın da özünəməxsus canlıları var. Bitkilərdən kaktus, heyvanlardan
isə dəvə bu yaşayış məskənində yaşayan canlılardandır.
Müzakirə

- Meşə nə üçün bitki və heyvanların yaşaması üçün daha əlverişlidir?
- Suda yaşayan heyvanlar üçün su bitkilərinin əhəmiyyəti nədir?
- Hansı yaşayış məskənində daha çox canlı yaşayır?
  Fikrinizi nümunələrlə əsaslandırın.