BİTKİLƏRİN BÖYÜMƏSİ
ÜÇÜN NƏ LAZIMDIR
Açar sözlər

- işıq
- hava
- torpaq

- su
- istilik

- Şəklə diqqətlə baxın. Sizcə, bu bitkilər bir-birindən necə fərqlənir?

Onların bu cür fərqlənmələrinə səbəb nə ola bilər?
FƏALİYYƏT
GÜL ƏKİRİK
Ləvazimat: kiçik dibçəkdə gül, böyük saxsı dibçək, torpaq və su.
1. Qruplara bölünün.
2. Kiçik dibçəkdəki bitkini zədələmədən çıxarın.
3. Bitkinin köklərini müşahidə edin.
4. Böyük dibçəyə bir az torpaq tökün.
5. Bitkini böyük saxsı qabda əkin.
6. Müşahidə etdiklərinizi dəftərinizdə çəkin və
qeyd edin.
• Bitkini yeni dibçəyə köçürərkən torpaq və sudan niyə istifadə
olunmalıdır?
• Sizcə, bitkinin köklərinin çox və şaxələnmiş olmasının səbəbi nə
ola bilər?