ÖYRƏNMƏ
Gündüz vaxtı ətrafımızdakı əşyaları asanlıqla görürük, çünki Günəş
ətrafı işıqlandırır. Günəş işıq mənbəyidir. Gecə Günəş işığı olmadığına
görə ətrafı görmək üçün lampa, şam və fənər kimi işıq mənbələrindən
istifadə edirik. Bu işıq mənbələrini insanlar düzəldirlər. Onlar süni işıq
mənbəyidir. Günəş və göydəki ulduzlar isə təbii işıq mənbəyidir. Bəzi
canlılar qaranlıqda işıq saçır. Belə canlılar da təbii işıq mənbəyidir.
Bunlar təbii işıq mənbəyidir:
Günəş
ulduzlar
işıldaböcək
Bunlar süni işıq mənbəyidir:
lampa
şam
mobil telefonun fənəri
Bir gözümüzü yumub şirə çöpünün içindən yanan
şama baxsaq, şamın alovunu görə bilərik. Çöpü
əyib baxdıqda isə işıq mənbəyini görməyəcəyik,
çünki işıq gözümüzə düz xətt kimi gəlir.
Müzakirə

- İşıq mənbələri bizə nə üçün lazımdır?
- Təbii və süni işıq mənbələrinin hansı fərqi var?