ÖYRƏNMƏ
Ailəmizlə yaşamaq, ad və soyad daşımaqla yanaşı, bizim təhsil,
sağlamlığın qorunması və istirahət hüququmuz da var.
Təhsil hüququ sayəsində biz məktəbin sinif otaqlarından, kitabxanasın-
dan, idman zalından və dərsliklərdən pulsuz istifadə edirik.
Sağlamlığın qorunması hüququ bizə xəstələndikdə pulsuz tibbi
xidmət almaq imkanı verir.
Hər bir vətəndaşın istirahət və asudə vaxtdan istifadə etmək
hüququ var. Biz sağlamlığımıza ziyan vurmayan istənilən istirahət və
məşğuliyyət növünü seçə bilərik.
Ölkəmizdə bütün insanların eyni hüquqları vardır. Hüquqlar insanların
təhlükəsiz, sağlam və xoşbəxt yaşamasına şərait yaradır.
Müzakirə

- Təhsil hüququnun əhəmiyyəti nədədir?
- "Sağlamlığın qorunması hüququ" nə deməkdir?
- Sizcə, sadalanan hansı hüquq daha vacibdir?