ÖYRƏNMƏ
Dövlətin özünəməxsus əlamətləri olur. Bizim dövlətimizin başçısı, ərazisi,
paytaxtı, ordusu və milli pulu onun əlamətləri hesab olunur.
Azərbaycan Respublikasının Prezidenti dövlətimizi hər yerdə təmsil edən
birinci şəxsdir. O həm də ordumuzun Ali Baş Komandanıdır. Ordumuz
ərazimizin bütövlüyünü qoruyur. Azərbaycan Respublikasının ərazisi
toxunulmaz və bölünməzdir.
Ölkəmizdə rəsmi sənədlər Azərbaycan dilində yazılır, çünki dövlət dilimiz Azərbaycan dilidir.
Milli pulumuz da Azərbaycanın əlamətlərindən sayılır. Milli pulu cırmaq,
əzmək, üstünü yazmaq olmaz.
Biz Azərbaycan Respublikasının vətəndaşlarıyıq. Hər bir vətəndaş dövlət
əlamətlərinə və dövlət rəmzlərinə hörmətlə yanaşmalıdır.
Müzakirə

- "Vətən bölünməz" fikrini necə izah edərsiniz?
- Nə üçün Azərbaycan dilini yaxşı bilmək hamımızın borcudur?