ÖYRƏNMƏ HEKAYƏ
KOBUDLAR ÖLKƏSİ
Sənan Kobudlar ölkəsinə, səyahət etdi. Orada balaca, monstrlar
yaşayırdı. Onlar bir-birinin sözünü kəsir və qışqıra-qışqıra danışırdılar.
Sənan balaca monstrlara yaxınlaşıb: "Gəlin dost olaq!" - dedi.
Monstrlar qışqırığı dayandırıb dedilər:
- Bizim ölkədə heç kimin dostu yoxdur.
Sənan dedi:
- Ona görə ki siz nəzakət
qaydalarına əməl etmirsiniz.
Monstrlar soruşdular:
- Hansı nəzakət qaydalarına?
Sənan cavab verdi:
- Sizə bir şey söyləmək istəyən
yoldaşınızın üzünə baxın. Bu zaman o biləcək ki, onu dinləməyə
hazırsınız. Həmsöhbətinizi səbirlə dinləyin. Danışmaq növbəsi sizə
çatana qədər danışanın sözünü kəsməyin.
Monstrlar bir-birinə baxdılar:
- Dostumuzun olmasını
istəyiriksə, biz bu qaydalara
əməl etməliyik.
Birdən anasının səsi gəldi:
- Sənan, oyan, məktəbə
geckirsən!
- Ana, axı mən hələ...-Sənan yuxusunda mızıldandı və gözlərini açdı.
Müzakirə

- Sizcə, monstrlar niyə birlikdə öyrənməyi, oynamağı və dost
  olmağı bacarmırdılar?
- Siz onlara necə kömək edərdiniz?
- Monstrların ölkəsi üçün hansı adı təklif edərdiniz?