ÖYRƏNMƏ
Texnogen qəzalar insanların
elektrik, qaz cihazları və
nəqliyyat vasitələri ilə
ehtiyatsız davranması
nəticəsində baş verir.
Məsələn, nəzarətsiz qalan
elektrik və qaz cihazları
yanğına, qazsızmalar isə
partlayışa səbəb ola bilər.
Texnogen qəzalar zamanı nə etməliyik?
• Böyüklərin nəzarəti olmadan qaz sobasından və elektrik
avadanlıqlarından istifadə etməyin.
• Mənzildə qazsızma hiss etdikdə elektrik cihazlarını şəbəkəyə
qoşmayın, tez qapı və pəncərələri açın. Böyüklərə məlumat verin.
• Mənzildə yanğın baş veribsə, dərhal telefonla "112" və ya "101"
nömrəsinə zəng edərək məlumat verin.
• Nəqliyyat qəzaları zamanı "103" nömrəsinə zəng edərək təcili tibbi
yardım çağırın.
• Zəng edərkən yaşadığınız şəhərin, rayonun, küçənin adını və eləcə
də mənzilin nömrəsini dəqiq deyin.
Müzakirə

- Qazsızma zamanı nə üçün ilk növbədə qapı və pəncərəni açmaq
  lazımdır?
- Yol-nəqliyyat qəzaları zamanı nə üçün təcili tibbi yardım
  çağırmalıyıq?